Līgums par algotu pagaidu sabiedrisko darbu veikšanu

Nr. \_\_\_\_\_\_\_\_\_

*ESF Plus projekts „Pasākumi iekļaujošai nodarbinātībai”* *Nr.4.3.3.2/1/24/I/002[[1]](#footnote-2)*

\_\_\_\_\_\_\_\_\_\_\_\_\_\_\_\_\_\_\_\_\_\_\_ 20\_\_.gada \_\_\_.\_\_\_\_\_\_\_\_\_\_\_

*(līguma noslēgšanas vieta)*

\_\_\_\_\_\_\_\_\_\_\_\_\_\_\_\_\_pašvaldība, reģistrācijas Nr.\_\_\_\_\_\_\_\_\_\_\_\_\_\_\_, juridiskā adrese\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_\_\_\_ personā, kas darbojas, pamatojoties uz \_\_\_\_\_\_\_\_\_\_\_\_\_\_\_ (turpmāk – Pašvaldība), no vienas puses, un

\_\_\_\_\_\_\_\_\_\_\_\_\_\_\_\_\_\_\_\_\_ (vārds, uzvārds), personas kods\_\_\_\_\_\_\_\_\_ , adrese\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (turpmāk – dalībnieks),

noslēdz šo līgumu par algotu pagaidu sabiedrisko darbu veikšanu (turpmāk – Līgums).

1. Pamatojoties uz Nodarbinātības valsts aģentūras (turpāk - Aģentūra) un Pašvaldības 20\_\_.gada \_\_\_.\_\_\_\_\_\_\_\_\_\_ noslēgto līgumu par aktīvā nodarbinātības pasākuma „Algoti pagaidu sabiedriskie darbi” īstenošanu Nr.\_\_\_\_\_\_\_\_\_, un Aģentūras 20\_\_.gada \_\_\_.\_\_\_\_\_\_\_  izsniegto norīkojumu Nr.\_\_\_\_\_\_\_ Pašvaldība iesaista dalībnieku algotos pagaidu sabiedriskajos darbos (turpmāk – Pagaidu darbi) laika periodā no 20\_\_.gada \_\_\_.\_\_\_\_\_\_\_ līdz 20\_\_\_.gada \_\_\_.\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

*(norādīt pagaidu darbu norises vietu)*

**2. Dalībnieka tiesības un pienākumi:**

2.1. piedalīties Pagaidu darbos Līguma 1. punktā norādītajā laika periodā:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(norādīt nedēļas dienas un darba laiku un pārtraukumu)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;

2.2. veikt šādus Pagaidu darbu pienākumus:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(pagaidu darba pienākumu īss apraksts)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ;

2.3. ievērot Pašvaldības darba kārtības noteikumus un darbu vadītāja norādījumus;

2.4. Pagaidu darbu laikā ievērot darba drošības un veselības aizsardzības, ugunsdrošības un citus darba aizsardzības noteikumus, tajā skaitā:

2.4.1. piedalīties Pašvaldības rīkotajās instruktāžās un apmācībās darba aizsardzības jomā;

2.4.2. apmeklēt Līguma 3.7. apakšpunktā minētās veselības pārbaudes;

2.4.3. Pagaidu darbu laikā neatrasties alkohola, narkotisko, psihotropo vai toksisko vielu izraisīta reibuma stāvoklī;

2.5. pēc Pašvaldības pieprasījuma iesniegt bankas konta numuru vai izņēmuma gadījumos, pamatojoties uz iesniegumu, iesniegt pieteikumu par atlīdzības izmaksu skaidrā naudā divu nedēļu laikā no Līguma noslēgšanas dienas;

2.6. vienas dienas laikā informēt darba vadītāju par prombūtnes iemesliem un vienas darba dienu laikā pēc attaisnojošo apstākļu beigšanās iesniegt attaisnojuma dokumentus par Līguma 4. punktā minētajiem Pagaidu darbu kavējumiem;

2.7. nekavējoties informēt Pašvaldību un Aģentūru:

2.7.1. ja dalībnieks iekārtojas darbā;

2.7.2. ja saņemts vai piešķirts bezdarbnieka pabalsts saskaņā ar likumu „Par apdrošināšanu bezdarba gadījumam”;

2.7.3. ja ir saņemts lēmums par priekšlaicīgās vai atvieglotās pensijas piešķiršanu.

2.8. prasīt citu veselības stāvoklim atbilstošu Pagaidu darbu, ja Līguma
3.7. apakšpunktā minētajā veselības pārbaudē ārsts konstatē, ka dalībnieka veselības stāvoklis neatbilst veicamajiem Pagaidu darbu pienākumiem;

2.9.iesniedzot pieprasījumu, prasīt ārpuskārtas (papildu) veselības pārbaudes veikšanu, ja ir pamats domāt, ka Pagaidu darbu vietā veselībai kaitīgie darba vides faktori kaitīgi ietekmē dalībnieka veselību;

2.10. iepriekš vienojoties ar darba vadītāju vai darba koordinētāju, **mēnesī** izmantot **ne vairāk kā divas apmaksātas brīvas darba dienas**, lai piedalītos individuālā darba meklēšanas plānā noteiktajā pasākumā vai piedalītos darba pārrunās. Par dalību darba pārrunās Pašvaldībā iesniegt darba devēja parakstītu apliecinājumu līdz mēneša pēdējai darba dienai;

2.11. ciešot nelaimes gadījumā, prasīt, lai Pašvaldība iesniedz apdrošinātājam nepieciešamos dokumentus apdrošināšanas atlīdzības iespējamai izmaksāšanai;

2.12. pirms termiņa izbeigt Līgumu, iesniedzot Pašvaldībā iesniegumu, ja Pagaidu darbus nav iespējams turpināt objektīvu iemeslu dēļ.

**3. Pašvaldības pienākumi:**

3.1. nodarbināt dalībnieku Pagaidu darbos ne vairāk kā **piecas** dienas nedēļā, **sešas** stundas dienā, ievērojot, ka dalībnieku Pagaidu darbos **nenodarbina** normatīvajos aktos noteiktajās **svētku dienās,** kā arī **nakts stundās** no plkst. 22:00 līdz plkst. 6:00;

3.2. pirms dalībnieks uzsāk Pagaidu darbus, iepazīstināt viņu ar veicamajiem pienākumiem un citu darba veikšanai nepieciešamo informāciju;

3.3. nodrošināt darba vadītāju, kas nodrošina dalībnieku ar Pagaidu darbu pienākumiem un pārrauga šo pienākumu izpildi un kvalitāti visas Pagaidu darbu dienas. Darba vadītājs sniedz teorētiskus un praktiskus padomus, ierāda drošus darba paņēmienus, kā arī izsniedz apliecinājuma veidlapu, kad vienošanās par dalībnieka dalību Līguma 2.10. apakšpunktā minētajās darba pārrunās ir panākta;

3.4. instruēt, apmācīt dalībnieku par darba drošības un veselības aizsardzības, ugunsdrošības un citiem darba aizsardzības noteikumiem un nodrošināt darba aizsardzības prasību ievērošanu Pagaidu darbu vietās atbilstoši Darba aizsardzības likuma prasībām;

3.5. nodrošināt dalībnieku ar Pagaidu darbu veikšanai nepieciešamo inventāru, materiāliem un individuālajiem darba aizsardzības līdzekļiem;

3.6. nodrošināt pasākumus, kas nepieciešami pirmās palīdzības sniegšanai Pagaidu darbu vietās, kā arī pieejamību pirmās palīdzības sniegšanai nepieciešamo medicīnisko materiālu minimumam;

3.7. nodrošināt dalībniekam obligātās veselības pārbaudes, kuras paredzētas normatīvajos aktos par kārtību, kādā veicama obligātā veselības pārbaude;

3.8. katru mēnesi **līdz septītajam datumam izmaksāt atlīdzību** uz dalībnieka norādīto bankas kontu**\_**\_\_\_\_\_\_\_\_\_\_\_\_\_\_\_\_\_ par iepriekšējā mēnesī Pagaidu darbos nostrādātajām dienām **300 EUR** (trīs simti *euro*)apmērā (atlīdzības apmēru nosaka Ministru kabineta 2011. gada 25. janvāra noteikumi Nr. 75 „Noteikumi par aktīvo nodarbinātības pasākumu un preventīvo bezdarba samazināšanas pasākumu organizēšanas un finansēšanas kārtību un pasākumu īstenotāju izvēles principiem”), ja nostrādātas visas attiecīgā mēneša darba dienas, ieskaitot Līguma 2.10. apakšpunktā minētās dienas.
Ja dalībnieks Pagaidu darbos nodarbināts mazāk darba dienu vai stundu, nekā kalendāra mēnesī paredzēts, atlīdzību aprēķina un izmaksā proporcionāli nostrādātajām darba stundām;

3.9. **nekavējoties** izbeigt Līgumu, ja:

3.9.1. dalībnieks zaudējis bezdarbnieka statusu;

3.9.2. dalībnieks zaudējis atbilstību kādam no iesaistes kritērijiem;

3.9.3. dalībnieks Pagaidu darbu laikā atkārtoti nav ievērojis Pašvaldības darba kārtības noteikumus vai darbu vadītāja norādījumus;

3.9.4. dalībnieks Pagaidu darbu laikā dažādu iemeslu dēļ kopā ir kavējis
14 (četrpadsmit) darba dienas;

3.9.5. dalībnieks neattaisnoti kavējis Pagaidu darbus **trīs darba dienas pēc kārtas vai** viena mēneša periodā (par neattaisnotu kavējumu uzskatāma arī dalībnieka atrašanās Pagaidu darbu vietā alkohola, narkotisko, psihotropo vai toksisko vielu izraisīta reibuma stāvoklī);

3.9.6. veselības pārbaudē konstatēts, ka dalībnieka veselības stāvoklis neatbilst veicamajiem Pagaidu darbiem, un nav iespējams piedāvāt citu viņa veselības stāvoklim atbilstošu darbu;

3.9.7. dalībnieks objektīvu iemeslu dēļ turpmāk nevar piedalīties Pagaidu darbos (dalībnieks Pašvaldībā ir iesniedzis iesniegumu par dalības Pagaidu darbos izbeigšanu objektīvu iemeslu dēļ);

3.9.8. dalībnieks pirms iesaistes Pasākumā bija nodarbināts tajā pašā Pašvaldības iestādē, Pašvaldības aģentūrā, biedrībā vai nodibinājumā pēdējo 6 (sešu) mēnešu laikā (izņemot darba tiesisko attiecību dibināšanu uz noteiktu laiku).

3.10. iestājoties nelaimes gadījumam, izmeklēt nelaimes gadījumu saskaņā ar normatīvajiem aktiem par nelaimes gadījumu izmeklēšanu un uzskaiti.

4. Par attaisnotu Pagaidu darbu kavējumu, kas **nedod** dalībniekam **tiesības saņemt atlīdzības daļu** par nokavēto dienu, tiek uzskatīts kavējums, kas radies šādu dokumentāri pierādāmu iemeslu dēļ:

4.1. dalībniekam iestājusies pārejoša darbnespēja;

4.2. dalībnieks kopj slimu bērnu;

4.3. dalībnieks kārto valsts eksāmenu vai aizstāv diplomdarbu;

4.4. dalībnieks ir īslaicīgā prombūtnē, ja viņa tūlītēja klātbūtne Pagaidu darbos nav iespējama nepārvaramas varas, nejauša notikuma vai citu ārkārtēju apstākļu dēļ;

4.5. dalībnieks, pamatojoties uz attiecīgu Pašvaldībasrīkojumu, veic veselības pārbaudi ārstniecības iestādē;

4.6. dalībnieks ne ilgāk kā **divas** darba dienas neveic Pagaidu darbus sakarā ar laulātā, vecāku, bērna vai cita tuva ģimenes locekļa nāvi;

4.7. dalībnieks, pamatojoties uz izsaukumu, ierodas izziņas iestādē, prokuratūrā vai tiesā;

4.8. dalībniece (grūtniece) veic veselības pārbaudi pirmsdzemdību periodā;

4.9. dalībnieks ārstniecības iestādē nodod asinis;

4.10. dalībnieks piedalās tādu nepārvaramas varas, nejauša notikuma vai citu ārkārtējo apstākļu izraisītu seku novēršanā, kuras apdraud vai var apdraudēt sabiedrisko drošību vai kārtību.

5. Dalībnieks ir informēts par to, ka Pašvaldība veic tā personas datu apstrādi darba organizācijas, personālvadības, atlīdzības izmaksas, sociālo garantiju nodrošināšanai un citiem saistītiem mērķiem, atbilstoši Vispārīgās datu aizsardzības regulas 6. panta pirmās daļas b) punktam – datu apstrāde ir nepieciešama līguma ar datu subjektu izpildei.

6. No dalībnieka atlīdzības netiek ieturētas valsts sociālās apdrošināšanas obligātās iemaksas un iedzīvotāju ienākuma nodoklis.

7. Par Pagaidu darbos nodarbināto dalībnieku Aģentūra veic valsts sociālās apdrošināšanas **obligātās iemaksas pensiju apdrošināšanai**.

8. Saskaņā ar Bezdarbnieku un darba meklētāju atbalsta likuma 3. panta ceturto daļu par laiku, kad dalībnieks ir nodarbināts Pagaidu darbos, priekšlaicīgi piešķirto valsts vecuma pensiju neizmaksā.

9. Aģentūra veic dalībnieka apdrošināšanu pret Pagaidu darbu vietā un darba laikā notikušu nelaimes gadījumu.

10. Līgumu var izbeigt pirms termiņa Līguma 2.12. un 3.9. apakšpunktos noteiktajos gadījumos.

11. Līgumu var izbeigt pirms termiņa, ja Aģentūrai apturēti vai nepietiekami finanšu resursi Pasākuma finansēšanai.

12. Līguma grozījumi un papildinājumi iegūst juridisku spēku un kļūst par Līguma neatņemamu sastāvdaļu pēc abu pušu rakstveida vienošanās noslēgšanas, kas iepriekš saskaņota ar Aģentūru.

13. Domstarpības, nesaskaņas un strīdus, kas radušies starp Pašvaldību un dalībnieku Līguma darbības laikā, risināmi savstarpēji vienojoties. Ja strīdus nav iespējams atrisināt vienojoties, strīdi tiek risināti Latvijas Republikas tiesā Latvijas Republikas normatīvajos aktos noteiktajā kārtībā.

14. Līgums sagatavots uz četrām lapām, divos eksemplāros latviešu valodā, no kuriem viens eksemplārs glabājas Pašvaldībā, otrs – pie dalībnieka. Abiem Līguma eksemplāriem ir vienāds juridisks spēks.

15. Līgums stājas spēkā ar tā parakstīšanas dienu un ir spēkā līdz saistību pilnīgai izpildei.

|  |  |
| --- | --- |
| Pašvaldības amatpersona: |   Dalībnieks: |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| *(amats, paraksts un tā atšifrējums)* |  *(paraksts un tā atšifrējums)* |

1. Izmanto, ja pasākums tiek īstenots no *ESF Plus projekta „Pasākumi iekļaujošai nodarbinātībai”*

 [↑](#footnote-ref-2)